XXX

Választás Iroda részére

Tisztelt Választási Iroda!

Kérem, hogy az információs önrendelkezési jogról és az információszabadságról szóló 2011. évi CXII. törvény 15. § (1) bekezdése alapján írásban tájékoztasson arról, hogy személyes adataim mely jelöltként indulni szándékozó választópolgár ajánlóívein szerepelnek, vagyis jelenleg mely jelöltként indulni szándékozó választópolgárra adott ajánlásaimat kezelik. Kérem, hogy valamennyi jelöltként indulni szándékozó választópolgár ajánlóíve tekintetében adják meg a tájékoztatást.

Tájékoztatom, hogy az, hogy személyazonosító adataim mely ajánlóíven vagy ajánlóíveken szerepelnek, személyemmel kapcsolatba hozható adat, és mint ilyen, a törvény 3. § 1. pontja szerint személyes adatnak minősül. A személyes adatom tárolása ugyanezen § 10. pontja szerint adatkezelésnek minősül. A törvény 15. § (1) bekezdése szerint az érintett kérelmére az adatkezelő tájékoztatást ad az érintett általa kezelt, illetve az általa vagy rendelkezése szerint megbízott adatfeldolgozó által feldolgozott adatairól. A (4) bekezdés szerint az adatkezelő köteles a kérelem benyújtásától számított legrövidebb idő alatt, legfeljebb azonban 30 napon belül, közérthető formában, az érintett erre irányuló kérelmére írásban megadni a tájékoztatást. Az (5) bekezdés szerint ez a tájékoztatás ingyenes, ha a tájékoztatást kérő a folyó évben azonos adatkörre vonatkozóan tájékoztatási kérelmet az adatkezelőhöz még nem nyújtott be.

Amennyiben az ajánlóív nincs a Választási Iroda birtokában, kérem, hogy jelen kérelmemet továbbítsák az adatot aktuálisan kezelő szervnek, egyidejűleg pedig tájékoztasson arról, hogy pontosan mely szervhez és mikor továbbították a személyes adataimat.

A tájékoztatás megadásához szükséges adataim a következők:

nevem:

személyi azonosítóm:

magyarországi lakcímem:

anyám neve:

A tájékoztatást kérem, hogy lakcímemen kívül a következő elektronikus levélcímre is küldjék el:

Üdvözlettel:

aláírás

Előttünk mint tanúk előtt:

1. név:

születési hely, idő:

lakcím:

aláírás:

1. név:

születési hely, idő:

lakcím:

aláírás: